Diari Oficial de la Generalitat Valenciana


Sumari del DOGV 6952, del 28-01-2013 (2013/756)

RESOLUCIÓ de 2 de gener de 2013, del director de l'Agència Valenciana de Foment i Garantia Agrària, per la qual s'obri el termini per a l'assignació de drets de pagament únic de la reserva nacional en el marc del programa de reestructuració del sector lacti.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/756


Data del document
:   02-01-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 2 de gener de 2013, del director de l'Agència Valenciana de Foment i Garantia Agrària, per la qual s'obri el termini per a l'assignació de drets de pagament únic de la reserva nacional en el marc del programa de reestructuració del sector lacti. [2013/756]  
L'Orde 4/2012, de 20 de març, de la consellera d'Agricultura, Pesca, Alimentació i Aigua, en què s'establixen les bases reguladores aplicables al conjunt d'ajudes incloses en la Sol·licitud Única dins del marc de la Política Agrària Comuna (PAC) a la Comunitat Valenciana durant el període 2012-2013, s'indica que anualment s'efectuarà la convocatòria anual de les ajudes vinculades a la sol·licitud única per mitjà d'una resolució del titular de l'Agència Valenciana de Foment i Garantia Agrària, i per mitjà de la Resolució de 24 d'abril de 2012, de la directora de l'Agència Valenciana de Foment i Garantia Agrària, es disposa que les ajudes concretes vinculades a la sol·licitud única, entre les quals s'inclou la reserva nacional.  
El 29 de desembre de 2012 es va publicar el Reial Decret 1719/2012, de 28 de desembre, pel qual s'establix l'assignació de drets de pagament únic de la reserva nacional, en el marc del programa de reestructuració del sector lacti, on s'obri termini per a presentar la sol·licitud única a càrrec de l'any 2012 dels drets de pagament únic de la reserva nacional als productors les explotacions dels quals es troben subjectes a un programa de reestructuració del sector lacti fins al 31 de gener de 2013.  
  
Atés que es considera convenient fer un impuls a este sector a la nostra comunitat, la nova ajuda directa per a les explotacions làcties en procés de reestructuració s'articularà en forma de drets de pagament únic de la reserva nacional i, per tant, és procedent obrir este termini.  
  
Per tot això, resolc:  
  
Apartat primer  
Tenen accés a la nova assignació de drets de pagament únic de la reserva nacional els productors les explotacions dels quals es troben subjectes a un programa de reestructuració del sector lacti amb una explotació radicada a la nostra comunitat o la major part de la superfície d'esta i complisquen els requisits establits en l'article 2.1 del Reial Decret 1719/2012.  
  
Apartat segon  
1. Les sol·licituds d'esta ajuda es presentaran en el període comprés entre l'endemà de la publicació d'esta resolució i el 31 de gener de 2013, els dos inclosos, en dos exemplars, segons el model que es pot trobar a les oficines comarcals, oficines PROP i direccions territorials de la Conselleria de Presidència i Agricultura, Pesca, Alimentació i Aigua o en el seu web (). També podran presentar-se als llocs i de les formes previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. No obstant el que preveu l'apartat anterior, tots els productors que hagen presentat la sol·licitud única a càrrec de l'any 2012 abans d'esta resolució en el termini i de la forma establits en la Resolució de 24 d'abril de 2012, de la directora de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2012 i en les quals hagen declarat hectàrees admissibles en què hagen sol·licitat el règim de pagament únic i que no hi pretenguen introduir cap modificació respecte a les hectàrees admissibles declarades, no estan obligats a presentar nova sol·licitud. En este cas, es tramitarà l'assignació de drets regulada en el Reial Decret 1719/2012 en funció de les dades que es troben en la sol·licitud única per a l'exercici de 2012, sense perjuí de les comprovacions que puguen dur-se a terme per l'autoritat competent, llevat que renuncie expressament i per escrit a l'assignació.  
  
Apartat tercer  
Per a la resolució de l'expedient serà necessària, amb la sol·licitud de l'ajuda, la documentació següent:  
1 Quan s'actue a través de representant, es presentarà el document acreditatiu de l'existència de la representació firmat pel sol·licitant i el seu representant. En el supòsit de persones jurídiques es presentarà l'escriptura de nomenament de l'apoderat o representant en què conste l'extensió del poder o, si és el cas, document equivalent.  
  
2 Document de comunitats de béns, en què conste necessàriament el contingut previst en l'article 3 de l'Orde 4/2012, de 20 de març, de la consellera d'Agricultura, Pesca, Alimentació i Aigua.  
  
3. Declaració responsable del sol·licitant de no trobar-se sotmés en cap cas a les altres prohibicions establides en l'article 13 de la Llei 38/2003, General de Subvencions.  
4. Document de manteniment de tercers de l'organisme pagador, l'Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o que s'haja produït un canvi de compte bancari.  
5. A més, si és persona física haurà d'acreditar:  
a) Explotació prioritària  
b) Està donat d'alta en el sistema especial per a treballadors per compte propi agraris del règim especial dels treballadors per compte propi o autònoms, així com els enquadrats en este règim per la seua activitat agrària i aportar la vida laboral.  
c) Que complix els requisits de «professional de l'agricultura»:  
  
- Que l'explotació de què és titular requerisca un volum d'ocupació com a mínim de mitja UTA.  
- Que obtinga, almenys, el 25% de la seua renda total d'activitats agràries o complementàries.  
- Per això haurà d'aportar la vida laboral i la declaració de la renda.  
6. Si és persona jurídica:  
a) Haurà d'acreditar que és una explotació prioritària.  
b) Que complix els requisits de «professional de l'agricultura»:  
  
- Que la societat siga titular de l'explotació agrària.  
- Que la societat requerisca un volum d'ocupació com a mínim d'una UTA.  
- Per això, haurà d'aportar la vida laboral, la declaració de la renda i els estatuts i/o escriptura de constitució de l'entitat titular de l'explotació.  
  
Apartat quart  
L'assignació de la reserva nacional serà compatible amb les ajudes establides en l'article 2.4 del Reial Decret 1719/2012.  
  
Apartat quint  
1. L'import individual de referència per a cada beneficiari es calcularà sobre la base de la seua quantitat de referència elegible, que és la quantitat de llet entregada i/o les vendes directes realitzades en l'explotació pel productor en el període de taxa 2011-2012, limitades per la quota disponible del productor per a la campanya.   
2. L'import individual de referència es fixarà per a cada productor en funció de la quantitat de referència elegible, tal com es regula en l'article 3, punts 3 i 4, del Reial Decret 1719/2012.  
3. Els criteris per al càlcul de la reserva nacional es realitzaran d'acord amb l'article 4 del Reial Decret 1719/2012.  
  
Apartat sext  
1. Els drets d'ajuda s'assignaran en virtut de les disposicions de l'article 26 del Reial Decret 1680/2009, de 13 de novembre.  
2. En el cas de transferències de quota entre productors referides en l'article 35 del Reial Decret 347/2003, de 21 de març, pel qual es regula el sistema de gestió de quota làctia, l'assignació dels drets es realitzarà a favor del nou titular de l'explotació.  
  
Apartat sèptim  
Tenint en compte el que preveu l'article 29 de l'Orde 4/2012, de 20 de març, de la consellera d'Agricultura, Pesca, Alimentació i Aigua, i més concretament de conformitat amb els acords de delegació següents, correspon la competència per a resoldre els expedients d'ajudes al director general de Producció Agrària i Ramaderia:  
- Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua (DOCV 6629, 13.10.2011).  
En tot allò no previst en esta resolució s'aplicarà el Reial Decret 1719/2012 i la resta de la legislació d'aplicació vigent.  
  
Apartat octau  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que no és aplicables a les ajudes regulades en esta resolució l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen un origen comunitari, en el marc de les previsions del Reglament (CE) 1290/2005 i de les previsions que conté l'article 139 del Reglament (CE) 73/2009, del Consell, de 19 de gener, i l'article 88 del Reglament (CE) 1698/2005, del Consell, de 20 de setembre de 2005.  
  
  
Apartat nové  
Contra esta resolució, que esgota la via administrativa, només es pot interposar un recurs administratiu potestatiu de reposició en el termini d'un mes, comptador des de l'endemà de la publicació, davant del mateix òrgan que la dicta, tal com s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 2 de gener de 2013.- El director de l'Agència de Foment i Garantia Agrària: Joaquín Vañó Gironés.